פגישה עם המלך עבדאללהביום ה' 5.5.49

הגעתי לשונה קרוב לשעה תשע בערב בלוית סגן אלוף משה דיין ורב סרן י. הרכבי. עמנו במכונית היה עבדאללה תל ומאחורינו שתי מכוניות משמר. תל הסביר כי המשמר הוא למען הכבוד ולא מטעמי בטחון.

 המלך קבלנו בנוכחות ראש הממשלה. שאל לשלום הנשיא ויצמן וראש הממשלה בן-גוריון. היו חילופי□ של ”דברי שלום ואמת״, ועברנו לחדד האוכל. השיחה היתה על דא ועל הא, מסביב לענין ולא לענין עצמו. רק פעם אחת נגע המלך בנקודה כאובה כששאלני כמעט בלחישה מה יהא על רצועת עזה ואם בדעת המצרים להשאר שם. עניתי שכוונות המצרים אינן ידועות לנו עדיין. ליד השולחן היינו כעשרה. אך כשחזרנו לחדר האורחים נמצאנו רק חמישה: המלך, ראש הממשלה ושלשתנו. תל לא הוזמן להשתתף בשיחה המדיניתה המדינית.

 המלך ציין כי זו הפעם הראשונה שאני נפגש עמו ועם ראש הממשלה יחד. אמרתי כי בשבילי זו בכלל פגישה היסטורית לאחר הפסקה כה ארוכה במגענו הישיר וכי נוכחות ראש הממשלה מוסיפה לה חשיבות. ' י'

 המלך והוזיר פתחו בשאלת המחלוקת שנתגלעה בדבר קו הנסיגה של כוחות הלגיון במשולש. התברר שהמפות השונות אינן עולות בד בבד לגבי סימון הקו הזה. סגן אלוף דיין הציע שכוחותינו יתקדמו לאזור שאין עליו מחלוקת ותוך שבוע ימים תפתר השאלה ע”י דיון בועדה המיוחדת. הבטחתי שתנתנה הוראות בענין זה עוד הלילה. המלך נראה מודאג מאד לתסבוכת החדשה והזכיר כמה פעמים את ההתרגשות השוררת בכפרים הנוגעים בדבר. משהבטחתי לתת הוראה נחה דעתו.

המלך פתח בהרצאה כללית על הצורך בשלום ועל הכשרת דעת הקהל לכך. אמרתי, כי פנינו בהחלט לשלום ולכן הננו מייחסים חשיבות כה .רבה לפתרון הבעיות שנשארו פתוחות. התאכזבנו מהפסקה עבודתה של הועדה המיוחדת שהיתה צריכה לסיים את הבירור בשתי שאלות: הר הצופים ולטרון. גם אצלנו קיימת שאלת דעה הקהל. ההפסקה שחלה בעבודת הועדה עוררה רוגז בצבור שלנו ואינה מסייעת להשראת רוח של שלום. הוספתי שישנן עוד שאלות הטעונות הסדר מעשי והזכרתי את עניני חברת החשמל וחברת האשלג.

 המלך שאל אם כוונתנו היא דק לפתרון שאלות מעשיות והאין אנו סבורים שיש לדון על בעיית השלום בכללותה ולהגיע להסכם כולל.

 אמרתי כי לדעתנו יש להתקדם בהדרגה. הסכם שביתת הנשק הניח את היסוד, עכשיו עלינו להקים את הקירות ע”י הסדר בשאלות התלויות ועומדות ולבסוף נבנה את הגג שהוא השלום הכולל.

 Rאש הממשלה בקש רשות לדבר גלויות. הוא מפרש עמדתי שכוונתנו לדון רק באותן השאלות אשר לנו צפוי רווח מפתרונן. משנשיג את מבוקשנו ודאי נאסוף ידינו ולא איכפת יהיה לנו מה יקרה.

1

אמדתי שלא כן הדבר. נכנסנו לזירת המו"מ לא כשהיא שרויה באפלה אלא כשהיא מוארת במאור השלום אשר הוא המטרה הסופית. לקראת המטרה הזאת עלינו להתקדם בהדרגה. ציינתי כי יש שאלות הטעונות דיון בועדה המיוחדת אשר יש לחדשה מיד. ויש שאלות העומדות על הפרק בלוזאן מן ההגיון היה להתקדם שלב שלב. לסיים קודם את סדר היום של הועדה המיוחדת ואח״כ לגשת לדיונים בלוזאן, אבל אין אנו עומדים על כך ומסכימים שהדיונים בירושלים ובלוזאן .יתנהלו בעת ובעונה אחת. לעומת זה אנו חוששים שההתקדמות בלוזאן עלולה להתקל בקושי של תאום בין המשלחות הערביות השונות והרי לא רצוי שפתרונן המעשי של הבעיות הדחופות יתעכב עד להסדר הסופי.

 ראש הממשלה הצהיר בתוקף כי אין הם רואים עצמם קשורים בעמדת המשלחות הערביות האחרות ומוכנים לכרות שלום עמנו בהתחשבם בטובת מדינתם הם גם אם האחרים לא יהיו מוכנים לכך.

 הבעתי קורת רוחי מהצהרה זו ואמרתי כי אנו, על כל פנים,איננו מתכוננים למשא ומתן משותף אלא מנוי וגמור עמנו לשאת ולתת עם כל מדינה ומדינה לחדד, ואך ורק בענינים הנוגעים לה. הצהרתי שבעניין ירושלים לא נכנס במו״מ לא עם מצרים ולא עם הלבנון או סוריה אלא אך ורק עם המלך. אין אנו מכירים בשום זכות של. המדינות האחרות לגבי ירושלים זולת זכותן כחברות או"מ. לא כן עמדתנו כלפי המלך שהרי גם הוא וגם אנחנו נמצאים בירושלים ולכן עלינו לנהל מו״מ.

 הבעת פניו של המלך לא הסתירה את הנאתו המרובה מהגדרהז ו של עמדתנו. פניו קרנו והוא הביט אל ראש הממשלה בעינים נוצצות כאומר השמעת? דברים כדרבנות!

 ראש הממשלה שאל אם אנו מקבלים עלינו את דינה של החלטת כ״ט בנובמבר או שכונתנו היא, כפי שיש להסיק מדברי, לשאת ולתת אך ורק על-יסוד העובדות הקיימות.

אמרתי כי החלטת כ״ט בנובמבר איבדה את כוחה הממשי והבסיס המעשי היחיד למו״מ הוא המצב העובדתי שנוצר.

 ראש הממשלה הגיב במידה מסויימת של חריפות ולא בלי רוגזה, שאם כן הדבר הרי בכלל אין לעולם הערבי על מה לדבר אתנו והשלום לא יכון.

 הסברתי, כי החלמת כ"ט בנובמבר אבד עליה כלח. היא הושתתה על הנחות שלא נתממשו. הנחה א‘ - הגשמה בדרכי שלום. הנחה ב - נכונות בחלק הערבי של א״י להוות מדינה עצמאית. הנחה ג'.- נכונות שני הצדדים להקים את הברית הכלכלית כפי שהוגדרה בהחלטה. כל ההנחות הללו.נשארו מעל. פרצה מלחמה. אנו התגוננו והמצב נשתנה מן הקצה אל הקצה. אי אפשר להחזיר את הגלגל אחורנית. איני גורס שבמצב זה אין לעולם הערבי על מה לדבר אתנו. העולם הערבי איננו יכול.להיות מעונין בהשארת המצב הקיים ללא הסדר של קבע, כי פירושו אנרכיה. הוא מעונין בייצוב הדברים ובהשכנח שלום של קיימא.

 ראש הממשלה נתפייס במקצת אך שאל אם פירוש הדברים הוא שלא יחול כל שינוי שהוא בגבולות. אמרתי שאנו מוכנים לשנויים קלים לטובת שני הצדדים.

2

המלך העיר לדברי על המלחמה שכמונו כן גם הוא נכנס למלחמה בעל כרחו. ראש הממשלה שיסע אותו ואמר כי בעצם לא היתה מלחמה. המלך הוסיף ואמר כי בכל תקופת הפעולות הצבאיות לא חרגו כוחותיו מגבולות המדינה הערבית לפי החלטת או״מ, עקב הדבר הזה יצא קצף רב עליו מצד המדינות האחרות. לאמיתו של דבר, המקום היחיד בו היתה התנגשות בינינו היתה ירושלים וכאן אנחנו היינו פותחי המדון.

 ראש הממשלה טען שוב כי עינינו רק לטובתנו וכוונתנו להרויח מבלי לשלם תמורה. ציינתי כי השאלות העומדות בפני הועדה המיוחדת פתרונן מושתת על הדדיות: גישה חפשית להר הצופים תמורת גישה חפשית מבית-לחם לעיר העתיקה. ויתור מצדם על לטרון ובנותיה תמורת ויתור מצדנו על מספר כפרים. אשר לשאלות שתעמודנה בלוזאן - אף בפתרונן מעונינים שבי הצדדים. זכיון החשמל וזכיון האשלג משותפים לשתי הארצות ושתיהן מפסידות מאי-חידוש העבודה.

 המלך עורר כמה פעמים את שאלת עזה וטען כי הכרחי שתהיה לו דריסת רגל בחוף. אמרתי שניתן לו אפשרות להשתמש לצרכיו בנמל חיפה. ענה שלא סגי לו בזה. הכרחי שליטה טריטוריאלית . אמרתין שוב שהסדר כזה יקשה מאד וטענתי שאין הכרח בכך מאחר שאנו מבטיחים לו את מלוא ההקלות בנמל חיפה ליצואו ויבואו. לבסוף חדל המלך לטעון בנקודה זו אך היה ברור כי דעתו לא נחה. כאשר דברתי על המו"מ בלדזאן ומניתי את השאלות העומדות על הפרק - ירושלים, ים המלח, נהרים - אמר המלך, כי גם להם יש לעורר שאלות, כגון שאלת עזה והמוצא לים. הסכמתי־ שגם שאלה זו תופיע בסדר היום. הסכמתי שימשה מוצא ממיצר השיחה בנקודה זו.

 המלך עורר את שאלת הפליטים. אמרתי כי ידוע לנו על כוונות מצד ארצות הברית להקדיש סכומים גדולים ליישובם בארצות השכנות. הוספתי כי מצדנו נוכל לסייע להגדלת הסכומים המיועדים לעבה״י כדי להבטיח שענין הפליטים ישמש מנוף לפיתוחה הכללי של מדינת הוד מלכותו למען תהיה למדינה פורחת ורבת-כוח. המלך לא הגיב. בהמשך הדברים על שאלות הפיתוח אמרתי כי לדעתנו יש לפעול בעצה אחת בשדה זה. ציינתי אפשרות של מפעלי השקאה משותפים מתוך ניצול מקור העושר הגדול המשותף לשתי הארצות, הלא הוא הירדן. ראש הממשלה הרים ידיו ברתיעה והמלך החרה אחריו. שניהם טענו כי טרם הגיע המועד לגשת לבירורן של שאלות אלו. אמרתי, כי מכיוון שידוע לי על תכנון מצד ארצות הברית וגורמים זרים אחרים, סבור הייתי כי מוטב לנו להדבר בינינו ולכוון את הדברים לפי תכניותינו המשותפות מאשר לעמוד בפני עובדות מוגמרות שיקבעו אחדים. המלך ושרו עמדו בשלהם.

 שאלתי את אנשי שיחי מה הערכתם להפיכה בסוריה. האם הם רואים את המשמר החדש כיציב? הסברתי שרצוי לנו להתאים את עמדתנו בשאלת סוריה לעמדתם באשר הם, לדידנו, הגורם העיקרי מבחינת יחסי השכנות שלנו, ואילו סוריה - גורם טפל. ~

 שוב לא כיחדה ארשת פני המלך את סיפוק נפשו ושוב הפנה פניו הנוהרים כלפי ראש הממשלה

3..

תופיק פשה אמר כי הם מחכים עדיין לראות איך יפול דבר בסוריה• האיש העומד עכשיו־שם בראש השלטון תפס את השררה בכוח הזרוע. עליו להעמיד עצמו במבחן אמון הצבור. אם יערוך בחירות ויזכה ברוב - הרי הוא השליט, הם יכירו בכל מי שהצבור יביע אמונו בו.

 שאלתי מהי בכלל איצטגנינותם לגבי עתידה של סוריה. ושוב ענה כי יש לחכות ולראות. אמרתי: ובכן עמדתכם היא המתנה והסתייגות? אמרו: הן. אמרתי: אבל מה דעתכם על סוריה כמדינה, האם לדעתכם היא צריכה להשאר בגבולותיה הקיימים?

 נוכח התגרות גלויה זו התאושש המלך ואמר ברוב חשיבות: כוונתך לרעיון סוריה רבתי? הרעיון הזה הוא מעקרונותיו של המרד הערבי אשר אני משרתו כל הימים.

בזה תמה פרשה סוריה.

שוב חזרנו לענין הועדה המיוחדת ולחצנו לחידוש פעולתה. התבדר שהמלך היה סבור כי שאלת גישתנו החפשית להר הצופים כבד נפתרה ואנו עוברים ושבים באותה דרך באין מכלים. בקיאותו של ראש הממשלה היתה יותר מדוייקת. המלך הביע נכונות גמורה לחידוש פעולת הועדה: אך ראש הממשלה הסתייג והזכיר את הממשלה החדשה שהקמתה תושלם עד לסוף השבוע ולפניה יש להביא את הענינים. מכל.מקום נסתיימה פרשה זו של השיחה במעין הבטחה מצדם לחדש את ישיבות הועדה.

 המלך ביקש לדייק לגבי הר הצופים. הנחתו היא שאין הכוונה בשלב זה להפקעת השטח מחזקתו אלא רק לזכות מעבר חפשי בכביש-בהיות כחותיו מחזיקים באזור אשר משני עברי הכביש כמקודם, על-מנת שגורל האזור ייקבע באופן מחלט עם ההסדר הסופי. אשרתי שבדיוק כך אנו מבינים את הדברים והוא הדין לגבי האזור הדרומי של ירושלים: אף כאן אין הכוונה בשלב זה אלא למעבר חפשי לערבי□ ואילו האזור נשאר בידינו כמקודם עד להסדר הסופי.

 כאן נתעוררה שוב שאלת ההסדר הסופי או השלום הכולל ולסיום השיחה אמרתי, כי אעפ"י שנתנו כבר בענין זה הוראות מפורשות למשלחתנו בלוזאן, הרי כתוצאות השיחה החשובה הזאת אחזור על ההוראות ביתר תוקף ואחייב את המשלחת למצות את כל האפשרויות כדי להגיע להסכם גמור עם משלחת המלך בכל השאלות התלויות ועומדות.

המלך נשם כאילו לרווחה וקם לשלחנו. יצאנו את שונה קרוב לחצות.

מ.ש.

\*\*\*\*\*\*

9.5.1949